AFRIKAANSE OPSOMMING: Termiese analise is een van die aspekte van die ontwerp van CubeSats wat histories minder aandag geniet as meer direkte, missie-kritieke aspekte, soos krag- en komunikasie begrotings en orientasie beheer. Die redes hiervoor is deels as gevolg van die kompleksiteit van gedetailleerde termiese ontledings, en deels as gevolg van die hoë koste van sagteware vir termiese simulasie wat spesifiek aangepas is vir die unieke ruimte-omgewing. Tipies doen CubeSat-spanne vereenvoudigde termiese ontledings vir 'n spesifieke satellietoriëntasie en 'n spesifieke wentelbaan. Hierdie ontledings word gewoonlik gedoen vir die oorspronklike wentelbaan waarin 'n satelliet gelanseer word. Aangesien baie van hierdie wentelbane nie son-sinkroon is nie, en lae-aard-wentelbane wentelbane vinnig verander as gevolg van aerodinamiese wrywing, is hierdie ontledings slegs geldig vir 'n klein deel van die satelliet leeftyd. In hierdie studie is 'n metode geskep om 'n termiese model met 'n hoë akkuraatheid (ADCS) simulasieprogram te integreer om die temperatuur van 'n CubeSat te simuleer vir dinamiese oriëntasie- en wentelbaan scenario's. Om hierdie simulasie aan te vul, is 'n sagteware-instrument geskep om die proses om 'n numeriese model vir die oppervlaktes van 'n satelliet te skep, te vereenvoudig. Die program neem in ag meetkunde, skakels tussen die oppervlaktes en gekoppelde termiese elemente, asook die termiese eienskappe van die oppervlaktes. Die studie bespreek die sleutelelemente van die termiese omgewing in die ruimte, soos direkte sonlig, gereflekteerde sonlig van die Aarde (albedo), Aarde geradieerde infrarooi energie, sowel as straling na diep ruimte. Die “ray-tracing” vermoë van die ADCS-program word gebruik om die skadu van dele van die satelliet deur ontplooibare sonpanele te simuleer. 'n Metode om die sieningsfaktor tussen die oppervlaktes van die satelliet en die Aarde te bereken, word ook bespreek, aangesien dit 'n beduidende invloed het op die hitte wat na verskillende oppervlaktes van 'n satelliet oorgedra word. Die simulasie is getoets met 'n termiese model van 'n Suid-Afrikaans-geboude satelliet nSight-1, deur simulasie-uitsette met in-wentelbaan temperatuurmetings te vergelyk. Die simulasie-instrument word gebruik om die temperatuur van die nSight-1-substelsels vir verskillende wentelbane te bestudeer om problematiese gevalle te identifiseer waar substelsels hul maksimum / minimum operasionele temperatuur oorskry. Voorstelle word gemaak vir verbeteringe aan die termiese ontwerp om hierdie problematiese temperature te bestuur, en die voorgestelde veranderings word gesimuleer om die effek daarvan te verifieer.